وائر گیج

وائر گیج بجلی کے تاروں کی موٹائی ناپنے کا پیمانہ ہے۔ امریکا میں اسے امریکی وائر گیج (AWG) یا براون اینڈ شارپ وائر گیج بھی کہا جاتا ہے۔ جبکہ برطانیہ میں اسے اسٹینڈرڈ وائر گیج (SWG) کہا جاتا ہے۔ ان دونوں نظاموں میں تار کا نمبر جتنا بڑھتا ہے، تار اتنا ہی باریک ہوتا چلا جاتا ہے۔ بجلی کا تار جتنا زیادہ موٹا ہوتا ہے اتنا ہی زیادہ کرنٹ لے جا سکتا ہے۔ موٹائی سے مراد گول تار کا قطر (diameter) ہوتا ہے۔ اکثر تار کی عمودی تراش (cross section) بھی تار کی موٹائی بیان کرنے کے لیے استعمال ہوتی ہے جیسے چار ملی میٹر اسکوائر (4mm2)۔ کروس سیکشن کے ذریعے ایسے تاروں کی موٹائی بھی بیان کی جا سکتی ہیں جو گول نہ ہوں جیسے بس بار (bus bar)۔
گیج کا لفظ دھاتی چادروں کی موٹائی ناپنے کے لیے بھی استعمال ہوتا ہے۔

برطانوی نظام میں 50 نمبر کا تار سب سے باریک ہوتا ہے جس کی موٹائی (قطر) 0.001 انچ ہوتی ہے جبکہ ایک نمبر کے تار کی موٹائی 0.3 انچ ہوتی ہے۔
اگر درجہ حرارت 20 ڈگری سینٹی گریڈ ہو تو دو ملی میٹر اسکوائر کا رقبہ رکھنے والا کھلا اور تنہا تانبے کا تار لگ بھگ 15 ایمپیئر تک کا کرنٹ برداشت کر لیتا ہے اور کھلی ہوا میں 60 ڈگری سینٹی گریڈ تک گرم ہو جاتا ہے۔ کسی تار کی کرنٹ برداشت کرنے کی صلاحیت گرمیوں میں کم اور سردیوں میں بڑھ جاتی ہے۔ اسی طرح کھلے تار زیادہ کرنٹ برداشت کر سکتے ہیں بہ نسبت کونسیلڈ وائرنگ کے۔ تنہا تار زیادہ کرنٹ برداشت کر سکتا ہے بہ نسبت گچھے کی حالت میں۔

بازار میں دستیاب بیشتر تار انڈرگیج ہوتے ہیں یعنی اگر ڈبے پر تار 4mm2 لکھا ہوتا ہے تو ڈبے کے اندر سے نکلنے والا تار اس سے کافی کم موٹا ہوتا ہے۔

امریکی وائر گیج

برطانوی وائر گیج
یہ اسٹینڈرڈ وائر گیج بھی کہلاتا ہے۔ برطانوی اسٹینڈرڈ وائر گیج اور امریکی وائر گیج برابر نہیں ہوتے۔ جو تار امریکی وائر گیج میں 14 نمبر کا ہوتا ہے وہی برطانوی گیج میں لگ بھگ 16 گیج کا ہوتا ہے۔
خیال رہے کہ 4mm اور 4mm2 میں بڑا فرق ہوتا ہے۔ 4 ایم ایم سے مراد تار کی موٹائی یا قطر ہوتا ہے جبکہ 4mm2 (جسے چار ملی میٹر اسکوائر بھی کہتے ہیں) تار کی کٹی ہوئی سطح کا رقبہ (کروس سیکشن یا عمودی تراش) ہوتا ہے۔ 4mm کی موٹائی رکھنے والے تار کا رقبہ 12.56mm2 ہوتا ہے۔
تین ملی میٹر (3mm) کی موٹائی کا تار برطانوی گیج نمبر گیارہ سے ذرا سا زیادہ موٹا ہوتا ہے۔

تین انتیس (3/29) کامطلب ہوتا ہے کہ اس کیبل میں تین تار ہیں جن میں سے ہر تار کی موٹائی 0.029 انچ ہے یعنی ہر تار کا کروس سیکشن 0.41mm2 ہے اور تینوں تار مل کر 1.2 ملی میٹر اسکوائر کا کروس سیکشن (رقبہ) بناتے ہیں۔ اسی طرح سات چوالیس کے کیبل میں سات تار ہوتے ہیں جن میں سے ہر تار کی موٹائی 0.044 انچ ہوتی ہے۔ سات 64 کیبل میں سات تار ہوتے ہیں جن میں ہر ایک کی موٹائی 0.064 انچ  (برطانوی 16 گیج) یعنی 1.62 ملی میٹر ہوتی ہےاور ساتوں تاروں کا مجموعی رقبہ ساڑھے چودہ مربع ملی میٹر سے معمولی سا زیادہ ہوتا ہے۔

مزید دیکھیے
 برقی رو
 کار کی بیٹری
 سولر پارک
 انورٹر
 بجلی گھر
 ڈائیوڈ
 ٹرانسفورمر
 دو دھاتی پتری

بیرونی ربط
 تار کی وجہ سے ہونے والا وولٹیج ڈراپ معلوم کریں

حوالہ جات

برق
برقیات
بجلی گھر
ویکی ڈیٹا سے مطابقت رکھنے والی مختصر تفصیل